વ ર્ષ ૧૯૮૫માં બાવીસમી ઓક્ટોબરથી વીસમી ડિસેમ્બર દરમિયાન અમદાવાદમાં સ્વામિનારાયણ નગરમાં ‘અક્ષરબ્રહ્મ ગુણાતીતાનંદ સ્વામી દ્વિશતાબ્દી મહોત્સવ’ યોજાયો હતો. તેના ઉપક્રમે અનેક વિદ્વાનોએ ગુજરાતી, હિન્દી અને અંગ્રેજીમાં વ્યાખ્યાનો આપ્યાં હતાં. આ ‘જીવનઉત્કર્ષ વ્યાખ્યાનમાળા’માં આપણા મૂર્ધન્ય ચિંતક અને સાહિત્યકાર મનુભાઈ પંચોળી ‘દર્શકે’ સુંદર વ્યાખ્યાન આપ્યું હતું. તે વ્યાખ્યાનનો વિષય હતો ‘મહાભારત અને ધર્મ.’